Nolla käytöksessä

Nolla käytöksessä (Zéro de conduite) on Jean Vigon ohjaama ranskalainen elokuvaklassikko vuodelta 1933. Se on anarkistinen kuvaus sisäoppilaitoksen ankaraa kuria vastaan kapinoivista koulupojista. Elokuvan tunnetuimpia kohtauksia on poikien tyynysota makuuhuoneessa. Ranskassa elokuva joutui sensuurin kynsiin anarkisminsa ja auktoriteetteja halveksivan asenteensa takia ja pääsi julkiseen levitykseen vasta toisen maailmansodan jälkeen. 

Elokuvalla on ollut suuri vaikutus etenkin ranskalaisen elokuvan uuteen aaltoon. Selkeimmin sen vaikutuksen voi nähdä François Truffaut’n 400 kepposessa (1959) ja Lindsay Andersonin elokuvassa Jos... (1968). 

Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Nolla käytöksessä oli mukana  heistä kahdentoista listalla. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

Rooleissa

Lähteet 

Vuoden 1933 ranskalaiset elokuvat
Ranskalaiset mustavalkoelokuvat
Ranskalaiset draamaelokuvat
Jean Vigon ohjaamat elokuvat